Armēnijas dzelzceļa muzejs

Armēnijas dzelzceļa muzejs () ir Armēnijas dzelzceļa transportam veltīts muzejs, kas atrodas Erevānas dzelzceļa stacijas ēkā.

2009. gada 31. jūlijā muzeju atklāja Dienvidkaukāza dzelzceļš, akciju sabiedrības "Krievijas dzelzceļš" meitasuzņēmums, kas pārvalda Armēnijas dzelzceļa tīklu. Atklāšanu veltīja dzelzceļnieka dienai, kas tika atzīmēta 2009. gada 2. augustā.

Muzeja ekspozīcija iepazīstina ar Armēnijas dzelzceļa vēsturi no 1896. gada līdz mūsdienām. Tajā ir 10 zāles, kurās attēloti noteikti dzelzceļa vēstures periodi. Muzejā apskatāmas vēsturisko dokumentu kopijas par dzelzceļa pārbrauktuvju būvniecību, veco vilcienu fotogrāfijas, ekspluatācijā esošo un bijušo vilcienu modeļi un dzelzceļa aprīkojums. Daži no eksponātiem ir Krievijas dzelzceļa dāvinājumi. Padomju laikos pie Erevānas dzelzceļa stacijas ēkas novietoja tvaika lokomotīvi 3ա705-46 ar vagonu, kas kalpoja kā improvizēts muzejs ar nelielu skaitu eksponātu.

Muzejs ir atvērts apmeklētājiem no pirmdienas līdz piektdienai, tā darba laiks ir no plkst. 10:00 līdz 17:00. Izstāde ir armēņu un krievu valodā. Kopš 2015. gada piedalās starptautiskajā akcijā "Muzeju nakts".

 Galerija 

 Atsauces 

 Ārējās saites 

Kategorija:Muzeji Armēnijā
Kategorija:Erevāna